**รายงานการประชุมคณะกรรมการบริหารกองทุนหลักประกันสุขภาพ อบต.คลองหรัง**

**ครั้งที่ 1 / 2563**

**วันที่ 17 มกราคม 2563 เวลา 13.30 น.**

**ณ ห้องประชุมองค์การบริหารส่วนตำบลคลองหรัง**

**ผู้มาประชุม**

1. นายมนัส ขวัญมณี ผู้ทรงคุณวุฒิ กรรมการ
2. นายประพันธ์ แซ่เตี้ยว ส.อบต.ม.3 กรรมการ
3. นายนิพล จินดารัตน์ ส.อบต.ม.5 กรรมการ
4. นายธีระศักดิ์ กั้งเหล้ง ผอ.รพ.สต.บ้านแม่ปียะ กรรมการ
5. นางแนบ นวลสุวรรณ อาสาสมัครสาธารณสุข กรรมการ
6. นางอำไพ กองสวัสดิ์ อาสาสมัครสาธารณสุข กรรมการ
7. นายจำลอง ขุนเพ็ชร กำนันตำบลคลองหรัง กรรมการ
8. นายสงบ สมศรี ผู้ใหญ่บ้านหมู่ที่ 1 กรรมการ
9. นายสุธา สมนวล ผู้ใหญ่บ้านหมู่ที่ 2 กรรมการ
10. นายสงวน อินทชัย ผู้ใหญ่บ้านหมู่ที่ 4 กรรมการ
11. นายธีรศักดิ์ แสงทอง ปลัด อบต.คลองหรัง กรรมการ/เลขานุการ
12. นายไชยยศ เหมรัตน์ หัวหน้าสำนักปลัด กรรมการ/ผู้ช่วยเลขานุการ
13. น.ส.อรทัย อวะภาค ผอ.กองคลัง กรรมการ/ผู้ช่วยเลขานุการ
14. นางชยาภัสร์ นาคเป้า ท้องถิ่นอำเภอนาหม่อม ที่ปรึกษา
15. น.ส.ธีราพร ทองกอบสม ผู้แทนสาธารณสุขอำเภอนาหม่อม ที่ปรึกษา
16. นายภูวนาถ รัญเพ็ชร รองนายก อบต.คลองหรัง ประธานอนุกรรมการกลั่นกรอง
17. นายวิสูตร์ กาญจนะพิน รองปลัด อบต.คลองหรัง อนุกรรมการ/เลขานุการกลั่นกรอง

**ผู้ไม่มาประชุม**

1. นายบำรุง พรหมเจริญ นายก อบต.คลองหรัง ประธานกรรมการ
2. นางลมัย กูลเกื้อ ผู้ทรงคุณวุฒิ กรรมการ
3. นายเขียน บุญผล ผู้ใหญ่บ้านหมู่ที่ 5 กรรมการ
4. นางนภาภรณ์ แก้วสกูล นักพัฒนาชุมชน กรรมการ/ผู้ช่วยเลขานุการ
5. ผู้อำนวยการโรงพยาบาลนาหม่อม ที่ปรึกษา

**ผู้เข้าร่วมประชุม**

1. นางสาวมะลิวรรณ แก้วรัตนะ ผช.จพง.สาธารณสุข

**เริ่มประชุมเวลา 13.45 น.**

เมื่อที่ประชุมพร้อม นายมนัส ขวัญมณี ตำแหน่ง กรรมการบริหารกองทุนหลักประกันสุขภาพองค์การบริหารส่วนตำบลคลองหรัง ซึ่งได้รับการคัดเลือกจากที่ประชุมให้ทำหน้าที่ประธานการประชุม ได้กล่าวเปิดการประชุม

**นายมนัส ขวัญมณี :** เรียนคณะกรรมการกองทุนหลักประกันสุขภาพองค์การบริหารส่วนตำบล

**ผู้ทรงคุณวุฒิ** คลองหรัง ทุกท่าน วันนี้ได้รับมอบหมายจากท่านนายกบำรุง พรหมเจริญ ให้ทำหน้าที่เป็นประธานในการประชุมครั้งนี้ ขอประชุมตามระเบียบวาระต่อไป

**ระเบียบวาระที่ 1 เรื่องที่ประธานแจ้งให้ที่ประชุมทราบ**

**นายธีรศักดิ์ แสงทอง :**  เรียนประธานกองทุนหลักประกันสุขภาพ องค์การบริหารส่วนตำบลคลองหรัง

**ปลัด อบต.คลองหรัง** ก็มีในส่วนการแจ้งให้ทางคณะกรรมการบริหารกองทุนได้ทราบถึงประกาศ

คณะกรรมการหลักประกันสุขภาพแห่งชาติ เรื่อง หลักเกณฑ์เพื่อสนับสนุนให้องค์กรปกครองส่วนท้องถิ่นดำเนินงานและบริหารจัดการระบบหลักประกันสุขภาพในระดับท้องถิ่นหรือพื้นที่ (ฉบับที่ 2) พ.ศ. 2562 โดยมีการยกเลิกบทนิยามคำว่า ผู้สูงอายุที่มีภาวะพึ่งพิง ในข้อ 4 แห่งประกาศคณะกรรมการหลักประกันสุขภาพแห่งชาติ เรื่อง หลักเกณฑ์เพื่อสนับสนุนให้องค์กรปกครองส่วนท้องถิ่นดำเนินงานและบริหารจัดการระบบหลักประกันสุขภาพในระดับท้องถิ่นหรือพื้นที่ พ.ศ. 2561 และใช้ความต่อไปนี้แทน “ผู้สูงอายุที่ภาวะพึ่งพิงและบุคคลอื่นที่มีภาวะพึ่งพิง” หมายความว่า ผู้สูงอายุที่มีคะแนนประเมินความสามารถในการดำเนินชีวิตประจำวันตามดัชนีบาร์เธลเอดีแอล ( Barthel ADL index) เท่ากับหรือน้อยกว่าสิบเอ็ดคะแนน และให้ยกเลิกความในข้อ 11 แห่งประกาศคณะกรรมการหลักประกันสุขภาพแห่งชาติ หลักเกณฑ์เพื่อสนับสนุนให้องค์กรปกครองส่วนท้องถิ่นดำเนินงานและบริหารจัดการระบบหลักประกันสุขภาพในระดับท้องถิ่นหรือพื้นที่ พ.ศ. 2561 โดยในตอนนี้ผู้สูงอายุที่มีภาวะพึ่งพิงที่อยู่ในระบบการดูแลของกองทุนดูแลผู้สูงอายุที่มีภาวะพึ่งพิง จำนวน 9 คน ฝาก ผอ.รพ.สต.บ้านแม่เปียะในการดูในส่วนของการดำเนินงานเกี่ยวกับ LTC ด้วย

**นายธีระศักดิ์ กั้งเหล้ง :**  สำหรับการบริหารจัดการงานดูแลผู้สูงอายุที่มีภาวะพึ่งพิงนั้น ก็ได้มอบหมายให้

**ผอ.รพ.สต.บ้านแม่เปียะ** ผู้ดูแลคนใหม่นั้นก็คือ นางวรางคณาง ดวงพลอย พยาบาลประจำ รพ.สต.บ้านแม่เปียะเป็นผู้รับงานในส่วนการดูแลผู้สูงอายุที่มีภาวะพึ่งพิง และต้องศึกษางานเพิ่มเติมแต่อาจจะไม่นาน

**นายธีรศักดิ์ แสงทอง :** โดยกรอบของคณะกรรมการบริหารกองทุนที่ได้หมดวาระไปแล้วก็ได้มีการแต่ง

**ปลัด อบต.คลองหรัง** ตั้งคณะกรรมการชุดใหม่เพื่อส่งไปยัง สำนักงานหลักประกันสุขภาพแห่งชาติและมีการเปลี่ยนแปลงในส่วนของบทบาทหน้าที่ ประธาน อสม.ต่าง ๆ ก็ฝาก ผอ.รพ.สต.ส่งสำเนาคำสั่ง ให้กับกองทุน เพื่อดำเนินการแก้ไขต่อไป

**ระเบียบวาระที่ 2 รับรองรายงานการประชุมครั้งที่ผ่านมา**

ประธานได้เสนอให้ที่ประชุมพิจารณารับรองรายงานการประชุมคณะกรรมการบริหารกองทุนหลักประกันสุขภาพ อบต.คลองหรัง ครั้งที่ 3/2562 เมื่อวันที่ 26 กันยายน 2562

**มติที่ประชุม :** มีมติรับรองรายงานการประชุม ครั้งที่ 3/2562 เมื่อวันที่ 26 กันยายน 2562

**ระเบียบวาระที่ 3 เรื่องเพื่อทราบ**

**3.1 รายงานสถานะการเงินประจำเดือนกันยายน 2562, ตุลาคม 2562, พฤศจิกายน 2562, ธันวาคม 2562**

**3.2 รายงานสถานะการเงินประจำไตรมาสที่ 4 (กรกฎาคม-กันยายน)**

**3.3 รายงานสถานะการเงินประจำปีงบประมาณ 2562 (ตุลาคม 2561 – กันยายน 2562)**

**3.4 รายงานสถานะการเงินประจำไตรมาสที่ 1 (ตุลาคม - ธันวาคม)**

**น.ส.อรทัย อวะภาค :** เรียนประธานกองทุนหลักประกันสุขภาพองค์การบริหารส่วนตำบลคลองหรัง

**ผอ.กองคลัง** สำหรับวันนี้จะเป็นการรายงานสถานการณ์การเงินกองทุนหลักประกันสุขภาพขององค์การบริหารส่วนตำบลคลองหรัง (รายละเอียดตามเอกสารแนบ)

**นายมนัส ขวัญมณี :** ทางคณะกรรมการก็ได้รับทราบถึงการเบิกจ่ายงบประมาณกองทุนหลักประกัน

**ผู้ทรงคุณวุฒิ** สุขภาพ อบต.คลองหรังไปแล้ว ทั้งรายเดือน รายไตรมาส และปีงบประมาณ 2562 ไม่ทราบว่าคณะกรรมการท่านใดมีขอสอบถามเกี่ยวกับสถานะการเงินหรือไหม

**นายธีรศักดิ์ แสงทอง :** ตามที่รายงานดังกล่าวเป็นการใช้เป็นปีงบประมาณ ในเรื่องของปี2562

**ปลัด อบต.คลองหรัง** นั้น จะรวมแล้วเป็นปีงบประมาณ ตั้งแต่ตุลาคม 2561 – กันยายน 2562 โดยเรามีเงินในปี 2562 419,897 บาท แต่เราใช้จ่ายเงินเพียง 219,914 บาท ถ้าดูแล้วเราใช้จ่ายเงินเพียงร้อยละ 50 เท่านั้นเอง และจะมีโครงการที่ส่งคืนเงินมาหลังจากดำเนินการเสร็จ และสำหรับไตรมาสแรกในปี2563 นั้นก็ได้รับเงินจาก สปสช. ตามรายหัวประชากร จำนวน 201,105 บาท และองค์การบริหารส่วนตำบลคลองหรัง สมทบเข้ากองทุน 150,000 บาท ฝากเข้าในเดือนมกราคม 2563 สรุปว่าเรามีเงินประมาณ 560,000 บาทถ้วน

**นายสุธา สมนวล :** ตอนนี้ยอดเงินเหลืออยู่ประมาณ 560,000 บาท ยังสงสัยว่าโครงการเดินวิ่ง

**ผญบ.ม.2** เพื่อสุขภาพที่ใช้เงิน 25,000 บาทเขียนโครงการปี 62 แต่ยังไม่มีการรายงานผลให้คณะอนุกรรมการติดตามทราบ

**นายธีรศักดิ์ แสงทอง :** โครงการนั้นคือโครงการที่ขอรับงบประมาณในปีงบประมาณ 2563 แต่ขอมา

**ปลัด อบต.คลองหรัง** ในช่วงปีงบประมาณ 2562 ก่อนกันยายน แต่ระยะเวลาการขับเคลื่อนการดำเนินงานนั้นเป็นปีงบประมาณ 2563

**นายสุธา สมนวล :** ด้วยบทบาทหน้าที่ของอนุกรรมการติดตามและประเมินผลนั้นก็ดูว่า ยอดเงิน

**ผญบ.ม.2** 560,000 บาทนั้น ยังไม่มีการหักโครงการนั้นก็ยอดเงินก็ไม่ถึง และหากหักแล้วก็เขียนรายละเอียดในนี้ด้วย เพราะคณะกรรมการจะได้ติดตามเพื่อไม่ให้ทิ้งช่วงการสรุปรายงาน

**3.5 รายงานผลการติดตามและประเมินโครงการ ของอนุกรรมการติดตามและประเมินผล**

**น.ส.มะลิวรรณ แก้วรัตนะ :** สำหรับการติดตามผลการดำเนินงาน เมื่อวันที่ 19 ธันวาคม 2562 นั้น มี

**ผช.จพง.สาธารณสุข** โครงการทั้งหมด 6 โครงการ และคณะอนุกรรมการก็ได้มีข้อเสนอในการดำเนิน และข้อเสนอในการดำเนินงานในอนาคต ดังนี้

1. โครงการ 3 อ. 2 ส. ปลอดโรค โดย โรงพยาบาลส่งเสริมสุขภาพตำบลบ้านแม่เปียะ ข้อเสนอแนะต่อการดำเนินโครงการ ควรปรับเปลี่ยน ชื่อ – สกุล ผู้เข้าร่วมโครงการ เนื่องจากมีการเขียน ชื่อ- สกุล ผิด ข้อเสนอแนะในการดำเนินโครงการในอนาคต อยากจะให้มีการส่งโครงการเสนออย่างต่อเนื่อง แต่เปลี่ยนในส่วนของพื้นที่ปฏิบัติงานให้ครบทุก 6 หมู่บ้าน

2. โครงการเฝ้าระวังและป้องกันโรคไข้เลือดออก โดย สำนักปลัด อบต.คลองหรัง

ข้อเสนอแนะในการดำเนินโครงการในอนาคต อยากจะให้ขอสนับสนุนงบประมาณในปีต่อไป

3. โครงการออกกำลังกายผู้สูงอายุ โดย ชมรมผู้สูงอายุตำบลคลองหรัง ข้อเสนอแนะต่อการดำเนินโครงการ ในส่วนของภาพที่ไม่เกี่ยวข้องกับกิจกรรมที่ขอสนับสนุนงบประมาณไม่ควรจะใส่มาในรูปเล่มรายงาน ข้อเสนอแนะในการดำเนินโครงการในอนาคต ควรมีการขอสนับสนุนงบประมาณในปีต่อไป

4. โครงการอาหารเช้า เพื่อน้องทุพโภชนาการ อิ่มท้อง สมองแจ่มใส โดย โรงเรียนบ้านต้นปริง ข้อเสนอแนะในการดำเนินโครงการในอนาคต ขอให้เสนอโครงการเพื่อขอรับงบประมาณในปีต่อไป เนื่องจากเป็นโครงการที่ดีมีส่วนช่วยในการส่งเสริมภาวะโภชนาการของเด็ก

5. โครงการเฝ้าระวังและแก้ไขปัญหาภาวะทุพโภชนาการในเด็กศูนย์พัฒนาเด็กเล็กตำบลคลองหรัง โดย ศูนย์พัฒนาเด็กเล็กตำบลคลองหรัง ข้อเสนอแนะต่อการดำเนินโครงการ ในส่วนของอาหารที่ให้เด็กรับประทาน พยายามอย่าจัดอาหารที่มีความจำเจให้แก่เด็ก พยายามเปลี่ยนเมนูใหม่ ๆ เพื่อสร้างความอยากอาหารให้แก่เด็ก ข้อเสนอแนะในการดำเนินโครงการในอนาคต ควรจะเสนอโครงการในปีต่อไปควรหาวิธีเพื่อดึงผู้ปกครองของเด็กที่มีปัญหาภาวะทุพโภชนาการให้เข้าร่วมกิจกรรมให้ครบทุกคน เพื่อเป็นการสร้างความตระหนักให้ผู้ปกครองในเรื่องของภาวะโภชนาการ

6. โครงการคลองหรังร่วมใจ ลดเบาหวาน ความดัน รู้เท่าทัน Stroke โดยอาสาสมัครสาธารณสุขประจำหมู่บ้าน หมู่ที่ 1 บ้านคลองหรัง ข้อเสนอแนะในการดำเนินโครงการในอนาคต เป็นโครงการที่ดี ควรขยายผลไปยังหมู่บ้านอื่น ๆ ต่อไป

**3.6 รายงานผลการพิจารณากลั่นกรองโครงการ ของอนุกรรมการพิจารณากลั่นกรองโครงการ**

**นายภูวนาถ รัญเพ็ชร :** เรียนคณะกรรมการกองทุนหลักประกันสุขภาพองค์การบริหารส่วนตำบล

**รองนายก อบต.คลองหรัง** คลองหรังทุกท่านในส่วนของคณะอนุกรรมการกลั่นกรองโครงการ โดยคณะกรรมการของเรามีอยู่ทั้งหมด 5 ท่าน คือ 1 นายภูวนาถ รัญเพ็ชร เป็นประธานอนุกรรมการกลั่นกรองโครงการ 2. นางสมใจ ลิ่มทองพันธุ์ กรรมการ 3. นายธีระศักดิ์ กั้งเหล้ง กรรมการ 4.นายเขียน บุญผล กรรมการ 5. นายวิสูตร์ กาญจนะพิน กรรมการและเลขานุการ และนางสาวมะลิวรรณ แก้วรัตนะ ผู้ช่วยเลขานุการ สำหรับโครงการที่ได้รับการกลั่นกรองขอเชิญ น.ส.มะลิวรรณ แก้วรัตนะ เป็นผู้ชี้แจงรายละเอียด

**น.ส.มะลิวรรณ แก้วรัตนะ :** สำหรับรายงานการผลการพิจารณากลั่นกรองโครงการ ของอนุกรรมการ

**ผช.จพง.สาธารณสุข** พิจารณากลั่นกรองโครงการ เมื่อวันที่ 8 มกราคม 2563 ที่ผ่านมานั้นได้พิจารณาโครงการทั้งหมดไป 13 โครงการ จากโครงการการทั้งหมด 26 โครงการ มีคณะกรรมการเข้าร่วมประชุม 4 ท่านที่เข้าร่วมพิจารณา โดยมีโครงการดังต่อไปนี้

1. โครงการตรวจประเมินร้านอาหาร แผงลอย จำหน่ายอาหารตำบลคลองหรัง ปี 2563 โดย โรงพยาบาลส่งเสริมสุขภาพตำบลบ้านแม่เปียะ งบประมาณที่ขอรับการสนับสนุน 1,248 บาท คณะอนุกรรมการเห็นควรอนุมัติโครงการ เนื่องจากสอดคล้องกับวัตถุประสงค์ของโครงการ สิ่งที่ต้องแก้ไข 1. ปรับเปลี่ยนแบบฟอร์มโครงการเป็นปี 2561 2. ปรับแก้ไขในส่วนของวิธีดำเนินการ

2. โครงการเจาะเลือดหาสารตกค้างกลุ่มเสี่ยงผู้ใช้สารเคมีตำบลคลองหรัง โดย โรงพยาบาลส่งเสริมสุขภาพตำบลบ้านแม่เปียะ งบประมาณที่ขอรับการสนับสนุน 1,830 บาท ณะอนุกรรมการเห็นควรอนุมัติโครงการ เนื่องจากสอดคล้องกับวัตถุประสงค์ของโครงการ สิ่งที่ต้องแก้ไข 1. ปรับเปลี่ยนแบบฟอร์มโครงการเป็นปี 2561 2. เพิ่มชุดคัดกรองเป็น 500 ชุด เพื่อให้ครอบคลุมถึงผู้ใช้สารรายอื่น ๆ ในตำบลคลองหรัง

3. โครงการเฝ้าระวังและป้องกันโรคไข้เลือดออก ประจำปีงบประมาณ 2563 โดย สำนักปลัด องค์การบริหารส่วนตำบลคลองหรัง งบประมาณที่ขอรับการสนับสนุน 30,000 บาท คณะอนุกรรมการเห็นควรอนุมัติโครงการ เนื่องจากสอดคล้องกับวัตถุประสงค์ของโครงการ สิ่งที่ต้องแก้ไข 1. แก้ไขในส่วนของค่าทรายกำจัดลูกน้ำยุงลาย (ทรายอะเบท) ออกเนื่องจากซ้ำซ้อนกับงบประมาณอีกโครงการหนึ่ง 2. ค่าสเปรย์กันยุงปรับเป็นค่าโลชั่นกันยุง 3. ส่วนกิจกรรมที่ 3 อสม.และนักเรียนร่วมเดินรณรงค์ป้องกันโรคไข้เลือดออกในชุมชน 2 ครั้ง/ปี - เจ้าหน้าที่ รพ.สต. เดินรณรงค์ให้ความรู้และมาตรการป้องกันโรคไข้เลือดออกและแจกสติ๊กเกอร์รณรงค์โรคไข้เลือดออกตามบ้านเรือน - อสม.ร่วมสำรวจลูกน้ำยุงลาย - ผู้นำชุมชน อสม. นักเรียนเก็บขยะและทำลายแหล่งเพาะพันธุ์โรคไข้เลือดออก รายละเอียดค่าใช้จ่าย ค่าป้ายไวนิล 1,500 บาท ป้ายถือประชาสัมพันธ์ 1,500 บาท ค่าอาหารว่างและเครื่องดื่ม จำนวน 60 คน ๆ ละ 25 บาท = 1,500 บาท อุปกรณ์เบ็ดเตล็ด 500 บาท ให้ตัดงบประมาณในส่วนของตรงนี้ออกไปเนื่องจากควรจะเป็นหน้าที่หลักของกลุ่มอาสาสมัครสาธารณสุขประจำหมู่บ้านแทนในการออกประชาสัมพันธ์ 4. ปรับลดงบประมาณเหลือ 25,000 บาท

4. โครงการรณรงค์ควบคุมและป้องกันโรคไข้เลือดออกในพื้นที่ตำบลคลองหรัง ประจำปีงบประมาณ 2563 โดย อาสาสมัครสาธารณสุขประจำตำบลคลอง หรัง งบประมาณที่ขอรับการสนับสนุน 35,000 บาท คณอนุกรรมการเห็นควรพิจารณา สิ่งที่ต้องแก้ไข 1. ปรับในส่วนของกิจกรรมที่ 3 กิจกรรมประชาสัมพันธ์ให้ความรู้เกี่ยวกับการป้องกันโรคไข้เลือดออกและไข้ติดเชื้อไวรัสซิกา 3.1 จัดทำป้ายไวนิลประชาสัมพันธ์โครงการ ค่าไวนิลประชาสัมพันธ์และกรอบไม้ พร้อมติดตั้ง 6 ป้าย ๆ ละ 800 บาท = 4,800 บาท ให้เปลี่ยนเป็น 3. อสม.และนักเรียนร่วมเดินรณรงค์ป้องกันโรคไข้เลือดออกในชุมชน 2 ครั้ง/ปี - เจ้าหน้าที่ รพ.สต. เดินรณรงค์ให้ความรู้และมาตรการป้องกันโรคไข้เลือดออกและแจกสติ๊กเกอร์รณรงค์โรคไข้เลือดออกตามบ้านเรือน - อสม.ร่วมสำรวจลูกน้ำยุงลาย - ผู้นำชุมชน อสม. นักเรียนเก็บขยะและทำลายแหล่งเพาะพันธุ์โรคไข้เลือดออก รายละเอียดค่าใช้จ่าย ค่าป้ายไวนิล 1,500 บาท ป้ายถือประชาสัมพันธ์ 1,500 บาท ค่าอาหารว่างและเครื่องดื่ม จำนวน 60 คน ๆ ละ 25 บาท = 1,500 บาท อุปกรณ์เบ็ดเตล็ด 500 บาท และ 4. กิจกรรมพ่นหมอกควัน กรณีมีผู้ป่วย 4.1 กิจกรรมพ่นหมอกควัน ครั้งละ 300 บาท จำนวน 44 ครั้ง = 13,200 บาท 2. ในกิจกรรมที่ 5 ค่าใช้จ่ายเบ็ดเตล็ด จำนวน 2,000 บาท คณะกรรมการมีแนวคิดให้สอบถามพี่เลี้ยงกองทุนถึงการของบประมาณในส่วนของค่าจ้างเหมาพ่นหมอกควัน

5. โครงการดูแลมารดาหลังคลอดตำบลคลองหรังด้วยแพทย์แผนไทยตำบลคลองหรัง ปี 2563 โดยชมรมแพทย์แผนไทยตำบลคลองหรัง งบประมาณที่ขอรับการสนับสนุน 16,900 บาท คณะอนุกรรมการเห็นว่าควรพิจารณา สิ่งที่ต้องแก้ไข 1. ปรับเปลี่ยนแบบฟอร์มโครงการให้เป็นแบบฟอร์มปี 2561 2. แนบรายงานการประชุมสำหรับกลุ่มหรือชมรมต่าง ๆ 3. เพิ่มอุปกรณ์ผ้าด้ายดิบ เกลือ ในรายละเอียดค่าใช้จ่าย 4. ปรับลดอุปกรณ์ที่เป็นครุภัณฑ์ โดยครุภัณฑ์ที่สามารถขอสนับสนุนได้ในโครงการประเภทที่ 2 คือ ไม่เกิน 10,000 บาท

6. โครงการ อสม.คัดกรองโรคเบาหวานความดันโลหิตสูงและโรคเบาหวาน ปีงบประมาณ 2563 โดย อาสาสมัครสาธารณสุขประจำหมู่บ้าน หมู่ที่ 1 บ้านคลองหรัง งบประมาณที่ขอรับการสนับสนุน 12,000 บาท

7. โครงการ อสม.คัดกรองโรคเบาหวานความดันโลหิตสูงและโรคเบาหวาน ปีงบประมาณ 2563 โดย อาสาสมัครสาธารณสุขประจำหมู่บ้าน หมู่ที่ 3 บ้านแม่เปียะ งบประมาณที่ขอรับการสนับสนุน 12,000 บาท

8. โครงการ อสม.คัดกรองโรคเบาหวานความดันโลหิตสูงและโรคเบาหวาน ปีงบประมาณ 2563 โดย อาสาสมัครสาธารณสุขประจำหมู่บ้าน หมู่ที่ 5 บ้านต้นปริง งบประมาณที่ขอรับการสนับสนุน 12,000 บาท

9. โครงการ อสม.คัดกรองโรคเบาหวานความดันโลหิตสูงและโรคเบาหวาน ปีงบประมาณ 2563 โดย อาสาสมัครสาธารณสุขประจำหมู่บ้าน หมู่ที่ 6 บ้านปลักทิง งบประมาณที่ขอรับการสนับสนุน 12,000 บาท

สำหรับโครงการที่ 6 – 9 คณะอนุกรรมการเห็นว่าคณะกรรมการควรอนุมัติโครงการ เนื่องจากสอดคล้องกับวัตถุประสงค์ของโครงการ สิ่งที่ต้องแก้ไข 1. ปรับเปลี่ยนแบบฟอร์มโครงการให้เป็นแบบฟอร์มปี 2561 2. แนบรายงานการประชุมสำหรับกลุ่มหรือชมรมต่าง ๆ 3. ปรับในส่วนของค่าเครื่องวัดความดันเป็นเครื่องละ 2,800 บาท และค่าเครื่องวัดน้ำตาลในเลือดเป็นเครื่องละ 2,000 บาท

10. โครงการป้องกันโรคติดต่อทางเพศสัมพันธ์และป้องกันการตั้งครรภ์ไม่พร้อม ในปีงบประมาณ 2563 โดย ศูนย์พัฒนาครอบครัวในชุมชนตำบลคลองหรัง งบประมาณที่ขอรับการสนับสนุน 25,000 บาท คณะอนุกรรมการเห็นว่าคณะกรรมการควรอนุมัติโครงการ เนื่องจากสอดคล้องกับวัตถุประสงค์ของโครงการ สิ่งที่ต้องแก้ไข 1. ปรับเปลี่ยนแบบฟอร์มโครงการให้เป็นแบบฟอร์มปี 2561 2. ปรับแก้วิธีดำเนินงาน ใครไปทำอะไรที่ไหน อย่างไร ใส่รายละเอียดให้ชัดเจน และมีความสำคัญอย่างไร และเกิดประโยชน์อย่างไร 3. กลุ่มเป้าหมายมีการคัดเลือกอย่างไร และเพิ่มเป้าหมายเด็กในชุมชน นอกโรงเรียนและแก้ไขตัวชี้วัดให้ครอบคลุมยิ่งขึ้น 4. การจัดกิจกรรมควรจัดในช่วงปิดภาคเรียน

11. โครงการขับเคลื่อนลดขยะที่ต้นทางและการบริหารจัดการขยะอินทรีย์ในครัวเรือนแบบยั่งยืน โดย องค์การบริหารส่วนตำบลคลองหรัง งบประมาณที่ขอรับการสนับสนุน 135,800 บาท คณะอนุกรรมการเห็นว่าคณะกรรมการเห็นควรพิจารณา สิ่งที่ต้องแก้ไข 1. ปรับเปลี่ยนวิทยากร และสามารถใช้วิทยากรในจังหวัดสงขลาได้หรือไม่ เพื่อให้เกิดความคุ้มค่า คุ้มทุน 2. ใช้การลงพื้นที่ดีกว่าการอบรม 3. การสร้างชุมชนต้นแบบ และกิจกรรมอื่น ๆ ที่คุ้มทุนจะดีกว่า 4. ซื้ออุปกรณ์ในการอบรมดีกว่าใช้งบประมาณในการอบรม 5. งบประมาณซ้ำซ้อนกับงบปกติของ อปท. เพราะ อปท.มีการดำเนินการอยู่แล้ว 6. ปรับกิจกรรมย่อยให้หลากหลาย เช่น การขับเคลื่อนลดขยะครัวเรือนแบบยั่งยืน มีการอบรม มีการสร้างต้นแบบ มีการประกวด 7. แยกรายละเอียดให้ชัดเจนในการดำเนินกิจกรรม

12. โครงการเฝ้าระวังและแก้ไขปัญหาภาวะโภชนาการในศูนย์พัฒนาเด็กเล็กตำบลคลองหรัง โดย ศูนย์พัฒนาเด็กเล็กตำบลคลองหรัง งบประมาณที่ขอรับการสนับสนุน 40,850 บาท คณะอนุกรรมการเห็นว่าควรอนุมัติโครงการ เนื่องจากสอดคล้องกับวัตถุประสงค์ของโครงการ สิ่งที่ต้องแก้ไข 1. ปรับเปลี่ยนแบบฟอร์มโครงการให้เป็นแบบฟอร์มปี 2561 2. แนบรายชื่อเด็กที่มีภาวะทุพโภชนาการ จำนวน 16 คน 3. แนบกำหนดการหากมีการอบรมผู้ปกครอง

13. โครงการพัฒนาศักยภาพคณะกรรมการและเจ้าหน้าที่กองทุนหลักประกันสุขภาพ องค์การบริหารส่วนตำบลคลองหรัง งบประมาณที่ขอรับการสนับสนุน 35,000 บาท คณะอนุกรรมการเห็นว่าควรอนุมัติโครงการ เนื่องจากสอดคล้องกับวัตถุประสงค์ของโครงการ

**นายธีรศักดิ์ แสงทอง :** ขออนุญาตท่านประธาน ขอนำเรียนเสนอเพื่อให้ทางคณะกรรมการกองทุนได้**ปลัด อบต.คลองหรัง** พิจารณา และทราบว่ามีโรงการทั้งหมด 26 โครงการ และได้เข้ากลั่นกรองรอบ

ที่ 1 จำนวน 13 โครงการ เราจะพิจารณากันในวันนี้ จำนวน 2 โครงการ 1. โครงการพัฒนาศักยภาพคณะกรรมการและเจ้าหน้าที่กองทุนหลักประกันสุขภาพ องค์การบริหารส่วนตำบลคลองหรัง งบประมาณขอสนับสนุน 35,000 บาท 2. โครงการขับเคลื่อนลดขยะที่ต้นทางและการบริหารจัดการขยะอินทรีย์ในครัวเรือนแบบยั่งยืน โดย องค์การบริหารส่วนตำบลคลองหรัง งบประมาณที่ขอรับการสนับสนุน 135,800 บาท โครงการที่ สปสช.เขต 12 แนะนำ ก็มีโครงการที่เสนอโดย รพ.สต. เขาจะให้เป็นแนวทางเดียวกันคือ รพ.สต. เสนอโครงการไปยัง สสอ. และ สสจ. ก่อนจะกลับมา รพ.สต. และเสนอของบประมาณมายังกองทุนหลักประกันสุขภาพต่อไป และที่ต้องพิจารณาวันนี้ 2 โครงการ เนื่องจากโครงการอื่น ๆ เราจะพิจารณาหลังกลับมาจากพัฒนาศักยภาพเพื่อที่ว่าเราจะได้เข้าใจระเบียบของกองทุนหลักประกันสุขภาพเพราะมีการปรับเปลี่ยนแก้ไขใหม่ด้วย เวลาพิจารณาจะได้มีความรู้และเข้าใจตรงกัน เพื่อให้การปฏิบัติงานกองทุนมีประสิทธิภาพต่อไป

**นายธีระศักดิ์ กั้งเหล้ง :** คือ ที่ผ่าน ๆ มานั้น อาจจะทางสถานบริการ รพ.สต. เมื่อคณะกรรมการอนุมัติ

**ผอ.รพ.สต.บ้านแม่เปียะ** เราก็เขียนโครงการเพือเสนอไปยัง สสอ. และ สสจ. แต่ถ้าแนวทางเป็นเหมือนที่ปลัดธีรศักดิ์พูดก็คือทำไม่เราไม่เสนอไปทาง สสอ. และ สสจ.ก่อนมาเสนอกองทุน ก็ต้องรอให้ สสจ.อนุมัติมา และเกิดความล่าช้าในการดำเนินโครงการมาก

**น.ส.ธีราพร ทองกอบสม :** จากที่ประชุมมานั้น ทาง สสจ.ก็พยายามที่จะคุยกับ สปสช. ในเรื่องของการ

**ผู้แทนสาธารณสุขอำเภอนาหม่อม** เสนอโครงการ เพราะจะเพิ่มภาระให้ รพ.สต.มา เพราะเงินที่ได้มาจะรับเข้าเงินบำรุง และจะมีหลักการที่จะใช้เงินบำรุง และเรามีหลักการ คือต้องเขียนโครงการให้สอดคล้องกับเงินบำรุง ซึ่งจะยุ่งยาก และก็พยายามคุยกันอยู่กับ สปสช. เพื่อลดขั้นตอนนี้อยู่ และต้องไปปรับเงินให้เข้ากับแผนเงินบำรุง

**นายภูวนาถ รัญเพ็ชร :** สำหรับคณะอนุกรรมการกลั่นกรอง กะมีทั้งหมด 26 โครงการ ตามที่ปลัดได้

**รองนายก อบต.คลองหรัง** กล่าวข้างต้นนั้น และทำไมที่คณะอนุกรรมการพิจารณากลั่นกรองโครงการได้พิจารณาเพียง 13 โครงการ เนื่องจาก ผู้ที่เสนอโครงการไม่สะดวก ติดภารกิจก็ไม่ได้เข้าร่วมประชุม และเราก็จะพิจารณาอีกครั้งในส่วนของโครงการที่เหลือ

**ที่ประชุม** รับทราบ

**ระเบียบวาระที่ 4 เรื่องเพื่อพิจารณา**

**4.1 พิจารณาแผนการเงินประจำปีงบประมาณ 2563**

**น.ส.มะลิวรรณ : ชี้แจงรายละเอียดตามเอกสารแนบ**

**ที่ประชุม** รับทราบ

**4.2 พิจารณาโครงการที่ขอรับการสนับสนุนงบประมาณจากกองทุนหลักประกันสุขภาพองค์การบริหารส่วนตำบลคลองหรัง**

**4.2.1 โครงการพัฒนาศักยภาพคณะกรรมการและเจ้าหน้าที่กองทุนหลักประกันสุขภาพ องค์การบริหารส่วนตำบลคลองหรัง**

**น.ส.มะลิวรรณ แก้วรัตนะ :** สำหรับโครงการพัฒนาศักยภาพคณะกรรมการและเจ้าหน้าที่กองทุนหลักประ

**ผช.จพง.สาธารณสุข** กันสุขภาพ องค์การบริหารส่วนตำบลคลองหรัง งบประมาณที่ขอรับการสนับสนุน 30,000 บาท จากที่เสนอโครงการเพื่อให้คณะอนุกรรมการพิจารณา จำนวน 35,000 บาท ลดงบประมาณไป 5,000 บาท หลักการและเหตุผล กองทุนหลักประกันสุขภาพในระดับท้องถิ่นหรือพื้นที่นับเป็นนวัตกรรมที่สำคัญในระบบสุขภาพของ ประเทศไทยในการส่งเสริมการมีส่วนร่วมดูแลสุขภาพของประชาชนจากหลายภาคส่วนในสังคม โดยมีองค์กรปกครองส่วนท้องถิ่นเป็นผู้ดำเนินงานและบริหารจัดการระบบหลักประกันสุขภาพในระดับท้องถิ่นหรือพื้นที่ โดยให้มีกองทุนหลักประกันสุขภาพที่มีวัตถุประสงค์เพื่อสนับสนุนและส่งเสริมการจัดบริการสาธารณสุขของหน่วยบริการ สถานบริการ หน่วยงานสาธารณสุข หน่วยงานอื่น องค์กรหรือกลุ่มประชาชน เพื่อให้บุคคลสามารถเข้าถึงบริการสาธารณสุขได้อย่างทั่วถึงและมีประสิทธิภาพมากขึ้น โดยส่งเสริมกระบวนการมีส่วนร่วมตามความพร้อม ความเหมาะสม และความต้องการของประชาชนในท้องถิ่น กองทุนหลักประกันสุขภาพองค์การบิหารส่วนตำบลคลองหรัง เห็นว่าเพื่อให้การดำเนินงานกองทุนเป็นไปอย่างมีประสิทธิภาพ จึงได้จัดทำ “โครงการพัฒนาศักยภาพคณะกรรมการและเจ้าหน้าที่กองทุนหลักประกันสุขภาพ องค์การบริหารส่วนตำบลคลองหรัง” ขึ้น เพื่อเป็นการพัฒนากองทุนให้ดำเนินงานไปตามวัตถุประสงค์ของการจัดตั้งกองทุน วัตถุประสงค์ ข้อที่ 1 เพื่อพัฒนาศักยภาพคณะกรรมการบริหารระบบหลักประกันสุขภาพในพื้นที่และแลกเปลี่ยนเรียนรู้ประสบการณ์ เพื่อการพัฒนากองทุน ข้อที่ 2 เพื่อให้คณะกรรมการบริหารระบบหลักประกันสุขภาพในพื้นที่และเจ้าหน้าที่เข้าใจการบริหารกองทุนไปในทิศทางเดียวกัน ข้อที่ 3 เพื่อเป็นการติดตามผลการดำเนินงานกองทุนสุขภาพระดับท้องถิ่นหรือพื้นที่ ตัวชี้วัดความสำเร็จ 1) คณะกรรมการบริหารระบบหลักประกันสุขภาพในพื้นที่และแลกเปลี่ยนเรียนรู้ประสบการณ์ในการดำเนินงานกองทุน ร้อยละ 80 2) คณะกรรมการบริหารกองทุนสามารถบริหารจัดการกองทุนฯและมีการดำเนินงานอย่างมีประสิทธิภาพได้ครอบคลุม ร้อยละ 80 3) คณะกรรมการกองทุนได้ติดตามผลการดำเนินงานกองทุนสุขภาพระดับท้องถิ่นหรือพื้นที่ ร้อยละ 80 กิจกรรมหลักและกิจกรรมย่อย 1. กิจกรรมพัฒนาศักยภาพคณะกรรมการและเจ้าหน้าที่กองทุนหลักประกันสุขภาพ องค์การบริหารส่วนตำบลคลองหรัง 1.1 กิจกรรมพัฒนาศักยภาพคณะกรรมการและเจ้าหน้าที่กองทุนหลักประกันสุขภาพ องค์การบริหารส่วนตำบลคลองหรัง รายละเอียดงบประมาณ ค่าวิทยากร 600 บ. x 2 คน x 6 ชม. = 7,200 บ. ค่าอาหารกลางวัน 300 บ.x 35 คน x 1 มื้อ = 10,500 บ. ค่าอาหารว่าง 50 บ.x 35 คน x 2 มื้อ = 3,500 บ. ค่าเอกสารสำหรับการอบรม 150 บ.x 30 คน = 5,250 บ. ค่าวัสดุ 15 บ.x 35 ชุด = 525 บ.ค่าใช้จ่ายเบ็ดเตล็ด 3,025 บ. รวมเป็นเงิน 30,000 บาท

**นายมนัส ขวัญมณี :** คณะกรรมการก็ได้เห็นครงการแล้วไม่ทราบว่าท่านใดมีข้อเสนอแนะอย่างใดบ้าง

**นายธีรศักดิ์ แสงทอง :** ขออนุญาตให้คณะกรรมการรบกวนแจ้งไซส์เสื้อสำหรับกองทุนโดยหักจากเงินค่าประชุม เพื่อที่ผู้เข้าร่วมจะได้ใส่ในวันที่มีการพัฒนาศักยภาพ

**มติที่ประชุม** มีมติอนุมัติโครงการพัฒนาศักยภาพคณะกรรมการและเจ้าหน้าที่กองทุนหลักประกันสุขภาพ องค์การบริหารส่วนตำบลคลองหรัง งบประมาณที่อนุมัติ 30,000 บาท

**4.2.2 โครงการขับเคลื่อนลดขยะที่ต้นทางและการบริหารจัดการขยะอินทรีย์ในครัวเรือนแบบยั่งยืน โดย องค์การบริหารส่วนตำบลคลองหรัง**

**นางณฐภัค ชูสง :** เรียนคณะกรรมการบริหารกองทุนหลักประกันสุขภาพองค์การบริหารส่วน

**นักวิเคราะห์นโยบายและแผน** ตำบลคลองหรังสำหรับโครงการขับเคลื่อนลดขยะที่ต้นทางและการบริหารจัดการขยะอินทรีย์ในครัวเรือนแบบยั่งยืน โดย องค์การบริหารส่วนตำบลคลองหรัง งบประมาณที่ขอรับการสนับสนุน 135,800 บาท ซึ่งได้รับนโยบายมาจากท่านนายกบำรุง พรหมเจริญ กลุ่มเป้าหมาย อสม. ในตำบลคลองหรัง พนักงานทั้งหมด สมาชิก อบต. และกำนัน ผู้ใหญ่บ้าน โดยท่านนายกได้ไปอบรมที่จังหวัดขอนแก่นและเห็นว่าวิทยากรมีองค์ความรู้ที่จะถ่ายทอดในการดำเนินงานเลยอยากที่จะเชิญท่านมาให้ความรู้ อบรมในเรื่องดังกล่าว วัตถุประสงค์ข้อที่ 1 เพื่อส่งเสริมให้แกนนำที่เข้ารับการกอบรมนำความรู้ที่ได้รับไปปฏิบัติจริง เป็นตัวอย่างให้กับครัวเรือนที่รับผิดชอบ ข้อที่ 2 เพื่อให้ผู้เข้ารับการอบรมมีความตระหนักในการคัดแยกขยะมูลฝอยและนำกลับมาใช้ประโยชน์ได้อย่างถูกต้องเหมาะสม ข้อที่ 3 เพื่อสุขภาวะที่ดีของประชาชนตำบลคลองหรัง ตัวชี้วัดความสำเร็จ 1. ผู้เข้ารับการอบรมสามารถคัดแยกขยะเป็น ร้อยละ 80 2. ผู้เข้ารับการอบรมมีความรู้ เรื่องการคัดแยกขยะ ร้อยละ 80 3. ประชาชนตำบลคลองหรังมีสุขภาพร่างกายแข็งแรงขึ้น ลดปัญหาพาหะนำโรค ร้อยละ 80 กิจกรรมหลักและกิจกรรมย่อย 1. อบรมให้ความรู้เกี่ยวกับสถานการณ์ขยะในปัจจุบัน และการขับเคลื่อนแนวทางการบริหารจัดการขยะในประเทศไทย รายละเอียดค่าใช้จ่าย ค่าตอบแทนวิทยากร จำนวน 2 ชั่วโมง ๆ ละ 600 บาท เป็นเงิน 1,200 บาท 2. อบรมให้ความรู้เรื่อง “การขับเคลื่อนลดขยะต้นทาง (Zero Waste) ปลายทางขยะสร้างรายได้ชุมชนและการบริหารจัดการขยะต้นทางด้วยกลยุทธ์ 5 R แบบครบวงจรอย่างยั่งยืน การขัดเคลื่อนลดขยะต้นทาง (Zero Waste) 5R รายละเอียดค่าใช้จ่าย ค่าเดินทางไป –กลับ บ้านพักสนามบินดอนเมือง เป็นเงิน 1,000บาท ค่าเครื่องบินวิทยากร ไป-กลับ เป็นเงิน 7,000 บาท ค่าที่พักวิทยากร จำนวน 1 คืน เป็นเงิน 1,200 บาท ค่าวิทยากร จำนวน 5 ชั่วโมง ๆ ละ 600 บาท เป็นเงิน 3,000 บาท ค่ารถรับ–ส่งวิทยากร เป็นเงิน 2,000บาท ค่าเบี้ยเลี้ยง 400 บาท 3. อบรมให้ความรู้เรื่อง “การบริหารจัดการขยะอินทรีย์ในครัวเรือนแบบยั่งยืน” รายละเอียดค่าใช้จ่าย ค่ากระเป๋าผ้าพร้อมเอกสาร 150คน ๆ ละ 300 บาท เป็นเงิน 45,000 บาท ค่าเดินทางเหมาจ่ายให้กับผู้เข้ารับการอบรม จำนวน 150 คน ๆ ละ 100 บาท เป็นเงิน 15,000 บาท ค่าอาหารว่างและเครื่องดื่ม จำนวน 2 มื้อ ๆละ 50 บาท จำนวน 150 คน ๆ ละ 100 เป็นเงิน 15,000 บาท ค่าอาหารกลางวัน จำนวน 1 มื้อ ๆ ละ 300 บาท จำนวน 150 คน ๆ ละ 300 บาท เป็นเงิน 45,000 บาท 4. ประเมินความรู้หลังอบรม วิธีดำเนินการ (ออกแบบให้ละเอียด) 1.เสนอโครงการของบประมาณจาก สปสช. 2. จัดอบรมให้ความรู้แก่ อสม.ตำบลคลองหรังทุกคน, สมาชิกสภา อบต.คลองหรัง, กำนัน และผู้ใหญ่บ้าน ตำบลคลองหรัง พนักงาน อบต.คลองหรัง 3. จัดทำเอกสารและสื่อทีเกี่ยวข้อง 4. ตรวจติดตามและประเมินผล ผลที่คาดว่าจะได้รับ 1. ผู้เข้ารับการอบรมมีความตระหนักในการคัดแยกขยะมูลฝอยและมีการนำกลับมาใช้ประโยชน์ได้อย่างถูกต้องเหมาะสม 2. ผู้เข้ารับการอบรมสามารถนำความรู้ที่ได้ไปถ่ายทอดให้ครัวเรือนที่รับผิดชอบรู้จักการคัดแยกขยะที่ต้นทาง และการนำขยะเปียกไปใช้ประโยชน์โดยวิธีการต่าง ๆ 3. สามารถลดปริมาณขยะมูลฝอย และแก้ปัญหาการจัดการขยะด้วยตนเองภายในตำบลโดยให้ประชาชนมีส่วนร่วมในการจัดการ 4. การคัดแยกขยะสามารถเพิ่มมูลค่าให้ประชาชนมีรายได้เพิ่มขึ้น 5. ลดปัญหาการแพร่ระบาดของโรคไข้เลือดออกและโรคติดต่อที่มีต้นกำเกิดมาจากการหมักหมมของขยะเปียก และค่าใช้จ่ายในโครงการคิดตามระเบียบกระทรวงมหาดไทยทั้งหมด โดยในวันนั้นเราจะเปิดการอบรมโดยท้องถิ่นจังหวัดสงขลา และมีวิทยากร 1 ท่าน คือ นายวิเชษฐ จินานุรักษ์ ผู้อำนวยการกองสาธารณสุขและสิ่งแวดล้อมเทศบาลตำบลเชียงรากน้อย อำเภอบางปะอิน จังหวัดพระนครศรีอยุธยา

**นายสุธา สมนวล :** เป้าหมาย 150 คน กลุ่ม อสม. พนักงาน อบต.คลองหรัง ผู้นำท้องถิ่นท้องที่

**ผญบ.ม.2** ทั้งหมด คำนาณแล้วว่าเท่าไหร่และมั่นใจไหมว่าบุคคลข้างต้นจะไปหมดไหม คือเราต้องคิดว่าทั้งวัน บางคนติดภารกิจกรีดยาง ดูหลาน หรือติดประชุม ตอนนี้มองว่าหลังจากที่ไปอบรมมาคุณควรที่จะกลับมาขับเคลื่อนอะไรบ้างและกลับมานำความรู้ให้กับชาวบ้าน และผมมองว่าเงินตรงนี้สูญเปล่าไร้ประโยชน์กับเรื่องโครงการนี้และตอนผมประชุมประจำเดือนก็ไม่มีใครลงไปคุยในเรื่องขยะและขับเคลื่อนยังไง ไปประชาสัมพันธ์ก็ไม่มี และมองภาพความเป็นจริงว่ามีคนไปกี่ท่าน ตอนนี้อะไรก็โยนมาให้ผู้ใหญ่บ้านกับ อสม.ทั้งนั้น แล้วคุณต้องถามว่าไปหมดทุกคนไหม และคุณจะทิ้งภาระมาให้ อสม. กับผู้นำท้องที่ ซึ่งคุณไม่เข้าถึงหมู่บ้าน ผมเป็นห่วงตรงนี้ และเรื่องค่าใช้จ่ายที่เป็นหลักแสน และความเป็นจริงคนไปเท่าไหร่ และคณะกรรมการกองทุนก็ไม่รู้ว่าจะไปครบไหม อย่าให้งบประมาณสูญเปล่าไปตรงนั้น

**นางณฐภัค ชูสง :** ก็คือก็มีความคิดเหมือนกับผู้ใหญ่บ้านสุธา สมนวล และเราได้ไปสำรวจ

**นักวิเคระห์นโยบายและแผน** โรงแรมแล้ว และยังไม่ได้ตอบตกลงกับเขาไป และจะทำหนังสือแจ้งไปยังกลุ่มเป้าหมายเพื่อให้เข้าตอบรับว่าเข้าร่วมหรือไม่เข้าร่วม ถ้าเขาร่วมน้อยกว่า ร้อยละ 50 เราก็ได้ปรับในเรื่องของห้องประชุม อาหารต่าง ๆ ก็จะไม่เสียเปล่าในส่วนนั้น และเงินส่วนที่เราเหลือเราก็คืนกองทุน

**นายสุธา สมนวล :** เรื่องขยะเราก็อบรมกันมาหลายครั้งแล้ว ทุกครั้งที่เป็นกลั่นกรองโครงการผม

**ผญบ.ม.2** จะฝากครูศูนย์เด็กเล็กตลอด ว่าถุงขนมเต็มบริเวณสองข้างทาง และคุณรู้หรือไม่ว่าตอนนี้ขยะของ อบต.เอาไปท้องที่ไหน ป้ายไวนิลที่ใช้แล้วเอาไปทิ้งตรงไหน ข้างประปา ไปทิ้งในดินวัด พื้นที่ข้องคุณไม่ทิ้ง วันก่อนรถเสียคุณก็ไม่ไปวางไว้ในที่ของคุณ ผมสังเกตตลอด และคุณทำโดยการประกวดโยผักชีโรยหน้า และไวนิลเป็นขยะที่ไม่ละลาย ขอบคุณครับท่านประธาน

**นายมนัส ขวัญมณี :** เป็นข้อเสนอแนะของท่านผู้ใหญ่บ้านสุธา ก็กรรมการอนุมัติโครงการไปก็

**ผู้ทรงคุณวุฒิ** สอบถามในเรื่องของกลุ่มเป้าหมายว่าไปร่วมทั้งหมดไหม เจ้าหน้าที่ก็ชี้แจงชัดเจนแล้ว ผู้ใหญ่บ้านสงบ สมศรี มีอะไรจะพูดหรือไม่

**นายสงบ สมศรี :** ผมเห็นด้วยกับการที่ผู้ใหญ่บ้านสุธา สมนวล เสนอในส่วนหนึ่ง ทุกครั้งที่มีการ

**ผญบ.ม 1** ประชุมผู้ใหญ่บ้านสุธา สมนวลก็ได้พูดได้ย้ำตลอดในการแสดงความคิดเห็น ข้อเสนอแนะ ในการประชุมทุกครั้งก็เป็นสิ่งที่ดี แต่การที่ไปว่าคนนั้นที่ผมไม่เห็นด้วย

**นายมนัส ขวัญมณี :** ขอบคุณผู้ใหญ่บ้านสงบ สมศรี หากไม่มีใครเสนอความคิดเห็นก็จะได้ขอมติ

**ผู้ทรงคุณวุฒิ** ของคณะกรรมการ

**น.ส.ธีราพร ทองกอบสม :** โครงการนี้ได้ปรับแก้สิ่งที่คณะอนุกรรมการเสนอแนะมาแก้ไขอย่างไรบ้าง

**ผู้แทนสาธารณสุขอำเภอนาหม่อม**

**นายไชยยศ เหมรัตน์ :** ขออนุญาตท่านประธานในฐานะที่เป็นหัวกน้าสำนักปลัด เป็นหน่วยงานหลักที่

**หัวหน้าสำนักปลัด** ดำเนินงานลดขยะที่ต้นทาง คือขอแจ้งให้ทราบว่าขยะที่เข้าสู่ระบบการจัดเก็บของเราจากเดือนหนึ่งไม่เกิน 20 ตัน แต่ตอนนี้เป็นจำนวน 23 ตัน และมีการไม่คัดแยก คือต้องไปแก้ปัญหาที่ต้นทางโดยเฉพาะขยะอินทรีย์ หากเราแก้ปัญหาไม่ถูกต้องก็จะมีปัญหาตามมา และน้ำหนักของขยะที่เข้าสู่ระบบการกำจัดก็เพิ่มขึ้นด้วย เพราะนั้นการจัดการขยะอินทรีย์ก็เป็นไปตามนโยบายของจังหวัดและการที่จะให้ชาวบ้านลดทั้งหมดคงจะไม่ได้เพราะฉะนั้นเราจะต้องขับเคลื่อนโครงการไปสู่ภาคประชาชนให้ได้มากที่สุด สำหรับแกนนำเราเล็งเห็นว่ามีศักยภาพ และสามารถไปถ่ายทอดความรู้ตรงนี้ได้ และประชากร 4,000 กว่าคนให้เจ้าหน้าที่ลงทุกหลังคาเรือนคงจะไม่ทั่วถึง และทาง อบต.ก็ขับเคลื่อนอยู่หลายช่องทาง และในเรื่องไวนิลต่อไปจะประสานให้ผู้รับจ้างเก็บกลับไปด้วย และนโยบายของกระทรวงหรือรัฐบาล ก็ได้พูดถึงในส่วนของการจัดการขยะโดยแนวทาง Zero Waste และวิทยากรเทคนิคการนำเสนอต่างกัน บางการ อบรมที่หาดใหญ่วิทยากรก็มาจากหลายๆที่ไม่ใช่ในที่หาดใหญ่ที่เดียว และท่านนายกคงจะเห็นว่าท่านมีประสิทธิภาพ และสร้างความเข้าใจให้ท่านในเรื่องนั้นได้ดี ในเมื่อท่านวิทยากรเราก็เบิกตรมระเบียบให้เขาเดินทางมาเพียงคนเดียว ดีกว่าเราพาคนขึ้นไปหาเขา ต้นทุนก็ต่างกัน เราก็เลยคิดว่าเอาคนที่มีความรู้มาหาเราจะใช้ต้นทุนน้อยกว่าเราไปหาคนที่มีความรู้ และในเรื่องของกระเป๋า ในตอนนี้หลายๆร้านค้าก็ไม่มีการแจกถุงพลาสติกเพราะฉะนั้นเราก็สร้างกระเป๋าเพื่อได้ใช้ในงานอื่น ๆ ราคาสูงตีมีคุณภาพ และไม่เกินระเบียบ และเงินเหลือเท่าไหร่ก็ส่งคืนกองทุน เพื่อหมุนเวียนในกองทุนต่อไป

**นายมนัส ขวัญมณี :** แล้วในส่วนของที่ทางคณะอนุกรรมการเสนอมาว่าเป็นงบที่ซ้ำซ้อนกับงบ

**ผู้ทรงคุณวุฒิ** ปกติของ อปท.หรือไหม

**นายธีรศักดิ์ แสงทอง :**  ขออนุญาตท่านประธาน ตามที่ นางณฐภัค ชูสง นักวิเคราะห์นโยบายและแผน

**ปลัด อบต.คลองหรัง** ได้พูดคุยในเรื่องการเพิ่มองค์ความรู้ให้กับผู้นำท้องที่ พนักงาน อสม. เข้าร่วมประชุมดังกล่าวเพื่อขับเคลื่อนการดำเนินงานขยะให้กับชุมชน โดยสำนักปลัดก็ได้มีครงการที่ขับเคลื่อนอยู่แล้ว 4 – 5 โครงการ เรามีความรู้ยังไงและจัดการยังไงเราวางไว้แล้ว โดยในขยะเปียกเราจะทำฐานชีวภาพในการสร้างพลังงานจากขยะ และมีการประกวด และก่อนที่จะถึงตรงนั้นเราก็ต้องมีความรู้ และตระหนักในการสร้างความส่วนร่วม และดำเนินไปในทิศทางเดียวกัน และสำนักปลัดก็ทำในส่วนงบประมาณรายจ่ายให้สอดคล้องกับงบของการขับเคลื่อนขยะ

**นายมนัส ขวัญมณี :** ก็ท่านปลัดก็อธิบายให้ฟังในส่วนที่ข้องใจกันอยูหากไม่มีอะไรแล้วก็ขอมติที่

**ผู้ทรงคุณวุฒิ** ประชุม

**มติที่ประชุม :** เห็นควรอนุมัติโครงการขับเคลื่อนลดขยะที่ต้นทางและการบริหารจัดการขยะอินทรีย์ในครัวเรือนแบบยั่งยืน โดย องค์การบริหารส่วนตำบลคลองหรัง งบประมาณที่อนุมัติ 135,800 บาท

**ระเบียบวาระที่ 5 เรื่องอื่น ๆ**

ไม่มี

**ที่ประชุม** รับทราบ

**ปิดประชุมเวลา 15.50 น.**

(ลงชื่อ)............................................................. ผู้บันทึกรายงานการประชุม

(นางสาวมะลิวรรณ แก้วรัตนะ)  
 ผู้ช่วยเจ้าพนักงานสาธารณสุข

(ลงชื่อ)............................................................. ผู้ตรวจรายงานการประชุม  
 (นายไชยยศ เหมรัตน์)  
 กรรมการและผู้ช่วยเลขานุการ

(ลงชื่อ).............................................................   
 (นายธีรศักดิ์ แสงทอง)  
 เลขานุการกองทุนหลักประกันสุขภาพ องค์การบริหารส่วนตำบลคลองหรัง

(ลงชื่อ).............................................................   
 (นายบำรุง พรหมเจริญ)  
 ประธานกรรมการกองทุนหลักประกันสุขภาพ องค์การบริหารส่วนตำบลคลองหรัง